CELEX: 32007R1140
Language: fi
Date: 2007-10-01
Title: Komission asetus (EY) N:o 1140/2007, annettu 1 päivänä lokakuuta 2007 , jo hyväksytyn rehujen lisäaineen uuden käyttötavan väliaikaisesta hyväksymisestä (ETA:n kannalta merkityksellinen teksti)

2.10.2007   
            
            
               FI
            
            
               Euroopan unionin virallinen lehti
            
            
               L 256/14
            
         
      KOMISSION ASETUS (EY) N:o 1140/2007,
   annettu 1 päivänä lokakuuta 2007,
   jo hyväksytyn rehujen lisäaineen uuden käyttötavan väliaikaisesta hyväksymisestä
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 e artiklan 1 kohdan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten rehussa käytettävien lisäaineiden hyväksymisestä.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Tämän asetuksen liitteessä mainitun lisäaineen uuden käyttötavan hyväksymistä koskeva hakemus on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi tätä hakemusta käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               Entsyymivalmisteen endo-1,3(4)-beeta-glukanaasin, jota tuottaa Aspergillus aculeatus (CBS 589.94), endo-1,4-beeta-glukanaasin, jota tuottaa Trichoderma longibrachiatum (CBS 592.94), alfa-amylaasin, jota tuottaa Bacillus amyloliquefaciens (DSM 9553), basillolysiinin, jota tuottaa Bacillus amyloliquefaciens (DSM 9554), ja endo-1,4-beeta-ksylanaasi, jota tuottaa Trichoderma viride (NIBH FERM BP 4842), käyttö hyväksyttiin ilman aikarajaa broilerien ruokinnassa komission asetuksella (EY) N:o 358/2005 (3).
            
         
               (6)
            
            
               On toimitettu uusia tietoja, jotka tukevat hakemusta tämän valmisteen hyväksymiseksi munivien kanojen ruokinnassa neljäksi vuodeksi. Euroopan elintarviketurvallisuusviranomainen antoi lausuntonsa kyseisestä käytöstä 18 päivänä huhtikuuta 2007. Arviointi osoittaa, että direktiivin 70/524/ETY 9 e artiklan 1 kohdassa säädetyt hyväksymisen edellytykset täyttyvät. Sen vuoksi kyseisen valmisteen käyttö olisi hyväksyttävä väliaikaisesti neljäksi vuodeksi tämän asetuksen liitteessä vahvistetuin edellytyksin.
            
         
               (7)
            
            
               Hakemusasiakirjan arvioinnin perusteella voidaan todeta, että joitakin menettelyitä olisi vaadittava työntekijöiden suojelemiseksi altistumiselta liitteessä mainitulle lisäaineelle. Tällaisen suojan pitäisi olla taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY (4).
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään liitteen mukaisesti entsyymien ryhmään kuuluvan valmisteen käyttö lisäaineena eläinten ruokinnassa neljäksi vuodeksi kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä lokakuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 270, 14.12.1970, s. 1. Direktiivi sellaisena kuin se on viimeksi muutettuna komission asetuksella (EY) N:o 1800/2004 (EUVL L 317, 16.10.2004, s. 37).
   
      (2)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (3)  EUVL L 57, 3.3.2005, s. 3.
   
      (4)  EYVL L 183, 29.6.1989, s. 1. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2007/30/EY (EUVL L 165, 27.6.2007, s. 21).
   
      LIITE
      
                  EY-nro
               
               
                  Lisäaine
               
               
                  Kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua
               
            
                  Entsyymit
               
            
                  53
               
               
                  Endo-1,3(4)-beeta-glukanaasi EC 3.2.1.6
                  Endo-1,4-beeta-glukanaasi EC 3.2.1.4
                  Alfa-amylaasi EC 3.2.1.1
                  Basillolysiini EC 3.4.24.28
                  Endo-1,4-beeta-ksylanaasi EC 3.2.1.8
               
               
                  Endo-1,3(4)-beeta-glukanaasi, jota tuottaa Aspergillus aculeatus (CBS 589.94), endo-1,4-beeta-glukanaasi, jota tuottaa Trichoderma longibrachiatum (CBS 592.94), alfa-amylaasi, jota tuottaa Bacillus amyloliquefaciens (DSM 9553), basillolysiini, jota tuottaa Bacillus amyloliquefaciens (DSM 9554), ja endo-1,4-beeta-ksylanaasi, jota tuottaa Trichoderma viride (NIBH FERM BP 4842); valmisteen vähimmäisaktiivisuus on:
                  
                               
                           
                           
                              Endo-1,3(4)-beeta-glukanaasi: 2 350 U/g (1)
                              
                           
                        
                               
                           
                           
                              Endo-1,4-beeta-glukanaasi: 4 000 U/g (2)
                              
                           
                        
                               
                           
                           
                              Alfa-amylaasi: 400 U/g (3)
                              
                           
                        
                               
                           
                           
                              Basillolysiini: 450 U/g (4)
                              
                           
                        
                               
                           
                           
                              Endo-1,4-beeta-ksylanaasi: 20 000 U/g (5)
                              
                           
                        
               
                  Munivat kanat
               
               
                  —
               
               
                  Endo-1,3(4)-beeta-glukanaasi: 587
                  Endo-1,4-beeta-glukanaasi: 1 000 U
                  Alfa-amylaasi: 100 U
                  Basillolysiini: 112 U
                  Endo-1,4-beeta-ksylanaasi: 5 000 U
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus/kg täysrehua:
                              
                                          —
                                       
                                       
                                          endo-1,3(4)-beeta-glukanaasi: 587–2 350 U
                                       
                                    
                                          —
                                       
                                       
                                          endo-1,4-beeta-glukanaasi: 1 000–4 000 U
                                       
                                    
                                          —
                                       
                                       
                                          alfa-amylaasi: 100–400 U
                                       
                                    
                                          —
                                       
                                       
                                          basillolysiini: 112–450 U
                                       
                                    
                                          —
                                       
                                       
                                          endo-1,4-beeta-ksylanaasi: 5 000–20 000 U
                                       
                                    
                        
                              3.
                           
                           
                              Käytetään rehuseoksissa, joissa on paljon muita polysakkarideja kuin tärkkelystä (pääasiassa beeta-glukaaneja ja arabinoksylaaneja), esim. jotka sisältävät yli 30 % vehnää.
                           
                        
               
                  22.10.2011
               
            
         (1)  1 U on entsyymimäärä, joka vapauttaa ohran beeta-glukaanista 0,0056 mikromoolia pelkistäviä sokereita (glukoosiekvivalentteina) minuutissa (pH 7,5 ja lämpötila 30 °C).
      
         (2)  1 U on entsyymimäärä, joka vapauttaa karboksimetyyliselluloosasta 0,0056 mikromoolia pelkistäviä sokereita (glukoosiekvivalentteina) minuutissa (pH 4,8 ja lämpötila 50 °C).
      
         (3)  1 U on entsyymimäärä, joka vapauttaa ristisidotusta tärkkelyspolymeerista 1 mikromoolin glukoosia minuutissa (pH 7,5 ja lämpötila 37 °C).
      
         (4)  1 U on entsyymimäärä, joka liuottaa 1 mikrogramman atsokaseiinisubstraattia minuutissa (pH 7,5 ja lämpötila 37 °C).
      
         (5)  1 U on entsyymimäärä, joka vapauttaa koivun ksylaanista 0,0067 mikromoolia pelkistäviä sokereita (ksyloosiekvivalentteina) minuutissa (pH 5,3 ja lämpötila 50 °C).